DMT รายได้ค่าผ่านทางพุ่ง หนุนกำไรปี 65 โต 93% จ่อปันผล 0.50 บ. 
DMT กำไรปี 65 โต 93% ทะลุ 780 ลบ. จากปีก่อนกำไร 404 ลบ. รับรายได้ค่าผ่านทางพุ่ง หลังไม่มีมาตรการจํากัดการเดินทาง ส่งผลให้คนเดินทางมากขึ้น จ่อปันผล 0.50 บ. XD วันที่ 2 พ.ค.66 จ่าย 25 พ.ค.66
DMT กำไรปี 65 โต 93% ทะลุ 780 ลบ. รับรายได้ค่าผ่านทางพุ่ง หลังไม่มีมาตรการจํากัดการเดินทาง จ่อปันผล 0.50 บ. XD วันที่ 2 พ.ค.66
21 ก.พ. 2566

บริษัท ทางยกระดับดอนเมือง จำกัด (มหาชน) หรือ DMT รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

ในปี 2565 ไม่มีมาตรการจํากัดการเดินทาง และตั้งแต่เดือนเมษายน เป็นต้นมา มีปัจจัยบวกในการขับเคลื่อนทางเศรษฐกิจของรัฐบาล การเปิดภาคเรียน Onsite และการปรับลดมาตรการต่างๆ ในการเดินทางเข้าประเทศไทยของนักท่องเที่ยว ซึ่งทำให้จำนวนนักท่องเที่ยวปรับเพิ่มสูงขึ้นอย่างต่อเนื่อง โครงการต่างๆ เพื่อการกระตุ้นการท่องเที่ยวในประเทศไทย ส่งผลให้บริษัทฯ มีรายได้ค่าผ่านทางเพิ่มขึ้น 629.70 ล้านบาท หรือร้อยละ 52
นอกจากนั้นที่ประชุมคณะกรรมการบริษัทฯ วันที่ 21 ก.พ.66 มีมติอนุมัติจ่ายปันผลจากงวดดำเนินงานวันที่ 1 ม.ค.65 ถึงวันที่ 31 ธ.ค.65  และกำไรสะสม เป็นเงินสดในอัตรา 0.50 บาท/หุ้น กำหนดขึ้นเครื่องหมาย XD วันที่ 2 พ.ค.66 และกำหนดจ่ายปันผลให้ผู้ถือหุ้นในวันที่ 25 พ.ค.66